
Uznesenie Okresný súd vo Vranove nad Topľou v exekučnej veci oprávneného: BENCONT FINANCE, a.s., Vajnorská 100/A, Bratislava, IČO: 47967692 proti povinnému: neb. A. B., nar. XX.X.XXXX, naposledy bytom C. D. X/X, E. F. G., zomrelom dňa 6.1.2013, o udelenie poverenia, súdnym exekútorom Mgr. Janou Vrličovou, Exekútorský úrad Bratislava, takto rozhodol: I.
Exekučné konanie z a s t a v u j e .
II. Súdny exekútor m á n á r o k
na náhradu trov exekúcie voči oprávnenému v rozsahu 100%.
III. Súdnemu exekútorovi trovy exekúcie n e p r i z n á v a . odôvodnenie: 1. Dňa 15.4.2013 tunajší súd vydal uznesenie č. k. 10Er/410/2013-13, ktorým zamietol žiadosť súdneho exekútora o udelenie poverenia na vykonávanie exekúcie z dôvodu prieskumnej činnosti exekučného súdu v zmysle § 44 ods. 2 Ex. por.. Na odvolanie oprávneného odvolací súd uznesením zo dňa 11.7.2013, č. k. 25CoE/66/2013-31 napadnuté uznesenie zrušil a vec vrátil súdu I. stupňa nové konanie a rozhodnutie. Povinný počas vykonávania exekúcie dňa X.X.XXXX zomrel a dedičské konanie bolo zastavené pre nemajetnosť. 2. Podaním zo dňa 18.7.2025 zobral oprávnený návrh na vykonanie exekúcie v celom rozsahu späť a navrhol exekučné konanie zastaviť. 3. Podľa § 38 ods. 3 Ex. por., účinného do 31.3.2017, ak oprávnený vezme späť návrh na začatie exekučného konania skôr, ako súd poverí exekútora vykonaním exekúcie, súd exekučné konanie zastaví a rozhodne o trovách exekúcie. 4. Na základe uvedeného preto súd exekučné konanie zastavil. 5. Podľa § 196 Ex. por., účinného do 31.3.2017, za výkon exekučnej činnosti podľa tohto zákona patrí exekútorovi odmena, náhrada hotových výdavkov a náhrada za stratu času. Ak je exekútor platiteľom dane z pridanej hodnoty podľa osobitného zákona, zvyšuje sa jeho odmena a náhrady určené podľa tohto zákona o daň z pridanej hodnoty. 6. V zmysle § 200 ods. 1 a 2 Ex. por., účinného do 31.3.2017, trovami exekúcie sú odmena exekútora, náhrada hotových výdavkov a náhrada za stratu času pri vykonaní exekúcie (§ 196). Oprávnený a exekútor majú nárok na náhradu trov potrebných na účelné vymáhanie nároku. Ak súd rozhodne o zastavení exekúcie, rozhodne aj o tom, kto a v akej výške platí trovy exekúcie.
7. Podľa § 14 ods. 1 a 2 vyhlášky č. 288/1995 Z.z. o odmenách a náhradách súdnych exekútorov, ak súdny exekútor je vylúčený z vykonávania exekúcie alebo ak exekúciu súd zastaví, odmena súdneho exekútora za výkon exekučnej činnosti sa určuje paušálnou sumou za jednotlivé úkony exekučnej činnosti najmenej 33,19 eur. Paušálna suma za každý jednotlivý úkon exekučnej činnosti je 3,32 eur. 8. Podľa § 22 ods. 1, 2 vyhlášky č. 288/1995 Z.z. o odmenách a náhradách súdnych exekútorov, súdnemu exekútorovi patrí popri odmene aj náhrada hotových výdavkov účelne vynaložených v súvislosti s vykonávaním exekučnej činnosti; táto náhrada zahŕňa najmä cestovné náhrady, poštovné a telekomunikačné výdavky, znalecké náhrady a poplatky. Cestovné náhrady sa poskytujú podľa osobitného predpisu. 9. Podľa §9a ods. 1 Ex. por., účinného do 31.3.2017, ak to povaha veci nevylučuje, v konaní podľa tohto zákona sa primerane použijú ustanovenia Civilného sporového poriadku. 10. Podľa § 262 ods. 1 zákona č. 160/2015 Z. z. Civilný sporový poriadok (ďalej len ,,Civilný sporový poriadok“), o nároku na náhradu trov konania rozhodne aj bez návrhu súd v rozhodnutí, ktorým sa konanie končí. 11. O odmene súdneho exekútora, náhrade hotových výdavkov a náhrade za stratu času (trovách exekúcie) rozhodol súd tak, že priznal súdnemu exekútorovi nárok na náhradu trov exekúcie voči oprávnenému s poukazom na § 203 ods. 3 Exekučného poriadku, pričom o ich výške rozhodne samostatným uznesením vyšší súdny úradník. 12. Súdny exekútor si v predmetnej veci trovy exekúcie neuplatnil. 13. Na základe vyššie uvedených dôvodov a citovaných zákonných súd rozhodol tak, ako je to uvedené vo výroku rozhodnutia. Poučenie: Proti tomuto uzneseniu odvolanie nie je prípustné. Proti uzneseniu súdu prvej inštancie vydanému súdnym úradníkom, ktoré treba doručiť, je prípustná sťažnosť v lehote 15 dní od doručenia uznesenia na súde, ktorý napadnuté uznesenie vydal. Sťažnosť len proti dôvodom uznesenia nie je prípustná.(§ 239 CSP, § 242 CSP) Sťažnosť môže podať ten v koho neprospech bolo uznesenie vydané. (§ 240 CSP) V sťažnosti sa popri všeobecných náležitostiach podania uvedie, proti ktorému uzneseniu smeruje, v čom sa postup alebo uznesenie súdu považuje za nesprávne a čoho sa sťažovateľ domáha. (§ 243 CSP) Rozsah, v akom sa uznesenie napáda, môže sťažovateľ rozšíriť len do uplynutia lehoty na podanie sťažnosti. (§ 244) V sťažnosti možno uvádzať nové skutočnosti a dôkazy, ak je to so zreteľom na povahu a okolnosti sporu možné a účelné. (§ 245 CSP) Ustanovenia o odstraňovaní vád podania sa nepoužijú. (§ 246 CSP)

